אנדרטת מרד ורשה

אנדרטת מרד ורשה (בפולנית: Pomnik Powstania Warszawskiego) היא אנדרטה בוורשה, פולין, המוקדשת למרד ורשה נגד השלטון הנאצי ב-1944. האנדרטה עוצבה על ידי יאצק בודין והפַּסל וינצנטי קוצ'מה. היא הוקמה בצד הדרומי של כיכר קרשינסקי . ב-1 באוגוסט 1989, יום השנה ה-45 למרד, הוסר הלוט מעל האנדרטה. האנדרטה תוארה כ"אנדרטה החשובה ביותר של ורשה שלאחר המלחמה". על פי העיתון "גזטה ויבורצ'ה ". בשנת 2012 הייתה האנדרטה אחד מציוני הדרך החשובים ביותר לתיירים זרים. היסטוריה מרד ורשה פרץ ב-1 באוגוסט 1944 ונמשך כחודשיים, עד 2 באוקטובר 1944. היה זה אחד האירועים החשובים ביותר בהיסטוריה של ורשה ושל פולין בכלל, ובתגובה הרסו הנאצים אחוז ניכר מהמבנים בעיר. . הדעות באשר למרד חלוקות: המבקרים מדגישים את המחיר הכבד בחיי אדם ובמבנים, ואילו התומכים מדגישים את הצורך הבלתי נמנע של אומה חופשית מול הכובש הנאצי. הרפובליקה העממית של פולין (1989-1945; PRL) מתחה ביקורת על ההתקוממות ותיארה אותה כחסרת אחריות, אולם ראש עירייה (לימים נשיא פולין) לך קצ'ינסקי אישר את הקמת האנדרטה ב-12 באפריל 1988 והיא הוצגה לציבור ב-1 באוגוסט 1989, יום השנה ה-45 למרד. נשיא גרמניה רומן הרצוג ביקר באנדרטה ב-1994 וחלק כבוד לפולנים. הוא נשא נאום בו הכיר בפשעי המלחמה של גרמניה הנאצית במהלך מלחמת העולם השנייה בפולין והתנצל בפני הפולנים. תיאור מיקום האנדרטה נמצאת בצד הדרומי של כיכר קרשינסקי. ב-1999 נבנה בניין בית המשפט העליון של פולין בשטח שמאחורי האנדרטה, והוא מהווה מעין רקע לאנדרטה. האנדרטה האנדרטה עשויה מברונזה, וגובהה כעשרה מטרים. היא בנויה משני חלקים סמוכים: האלמנט הגדול והמוגבה מציג קבוצה של מורדים שעוסקים בלחימה ובורחים מבניין מתמוטט (קומפוזיציה מופשטת). האלמנט הקטן יותר מראה מורדים יורדים לתוך בור ביוב, המייצגים את השימוש שעשו המורדים במערכת הביוב העירונית, כדי לנוע ממקום למקום. יש לוח קטן מעבר לכביש מהאנדרטה בצומת הרחובות Długa ו־Miodowa (הלוח נמצא למעשה על Pl. Krasinskich 1–5). יש שביל לבנים המוביל מהלוח החוצה אל הרחוב אל פתח הביוב ששימש לבריחה. צורך בשיפוץ בדיקה שנערכה בשנת 2013 העלתה שהאנדרטה זקוקה לשיפוץ. ראו גם הערות שוליים